Acatistul Sfântului cuvios Moise, etiopianul 
(s.v. 28 august / s.n. 10 septembrie) 

Sfântul cuvios Moise, etiopianul (s.v. 28 august / s.n. 10 septembrie): 


https://www.academia.edu/43991616/Sf% C3% A?2ntul_cuvios_Moise_etiopianul 28_august 


https://archive.org/details/sf.-moise-etiopianul 

Materiale despre Sfântul cuvios Moise, etiopianul: 


https://independent.academia.edu/emystea/Sf-cuv-Moise.-etiopianul- 
https://archive.org/details/Gsteaemy?query=cuvios+Moise+etiopianul 


https://www.slideshare.net/steaemy 1/search_my_uploads?type=&new=& 

Sfântul prea cuvios Moise a fost de neam etiopian. EI în lume a fost tâlhar şi căpe- 
tenie de tâlhari. Dar Duhul a mişcat inima lui şi din adâncurile răutăţii l-a scos la 
adevărata pocăință şi la schimbarea radicală a vieţii. 


&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 


Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 

Celui ce a strălucit prin fapte bune vrednice de laudă, să-i cântăm cu osârdie şi cu 
bună cuviinţă căci urcându-se pe treptele virtuţilor, a ajuns la măsura desăvârşirii şi 
războindu-se cu diavolii cei prea înrăutățiți, i-a biruit, iar noi văzând tăria sufletului 
său, să-i cântăm: Bucură-te, Sfinte prea cuvioase părinte Moise! 


Icos 1 

Pe cât de rea şi de urâtă înaintea lui Dumnezeu a fost viaţa ta cea dinainte cuvioase, 
pe atât de plăcută și frumoasă a fost petrecerea ta cea monahicească, deoarece nu 
te-a lăsat Domnul să te pierzi în acele răutăţi în care te aflai, pentru aceea noi cre- 
dincioşii îți cântăm aşa: 

Bucură-te, că Dumnezeu din tâlhar te-a făcut slugă credincioasă; 

Bucură-te, că pocăinţa ta a plăcut Domnului; 

Bucură-te, că din slugă a diavolului te-ai făcut rob lui Hristos; 

Bucură-te, că pe cât de multe ucideri ai făcut înainte, pe atât de mulți ai adus la 
Viaţă din moartea păcatelor; 

Bucură-te, că te-a întors Domnul de pe calea pierzării pe cea a mântuirii; 
Bucură-te, că ai aflat milă de la Domnul şi ai părăsit păcatul; 

Bucură-te, că Dumnezeu a înnoit duhul tău care era stricat de patimi; 

Bucură-te, că a zidit în pieptul tău o inimă curată; 

Bucură-te, că ai fost slobozit din lanţurile fărădelegilor; 

Bucură-te, că acul morţii nu a avut putere multă vreme asupra ta; 

Bucură-te, că Dumnezeu te-a scos din gura iadului care pe mulţi a înghițit; 
Bucură-te, căci ca o floare veștejită ai revenit la viață prin ploaia milostivirii Celui 
Prea înalt; 

Bucură-te, de Dumnezeu purtătorule părinte Moise! 


Condac 2 

Multe au fost isprăvile faptelor tale celor rele, dar după aceea mai multe fapte bune 
al săvârşit, covârşind cu mult răutatea prin bunătate, drept aceea noi văzând întoa- 
rcerea ta li cântăm lui Dumnezeu: Aliluia! 


Icos 2 

Dumnezeu văzând că diavolul a pus stăpânire pe voinţa ta, nu a putut răbda ca 
făptura cea zidită după chipul şi asemănarea Sa, să fie înghițită de moarte pentru 
aceea ca un îndurat te-a izbăvit din gheara câinelui și din coarnele taurilor celor 
înțelegători pentru aceasta şi noi îţi zicem unele ca acestea: 

Bucură-te, că Stăpânul după ce te-a găsit, te-a adus pe umerii Săi în staulul oilor 
sale care ascultau de glasul Lui; 

Bucură-te, că te-a învăţat cum să-L slujeşti cu credinţă; 

Bucură-te, că ţi-a arătat cât de mult trebuie să-L iubeşti; 

Bucură-te, că nu te-ai împotrivit leacurilor celor amare pe care ţi le dădea Domnul 
pentru tămăduirea sufletului tău; 

Bucură-te, că ai alungat pe diavolul din cămara sufletului tău, făcându-ţi sufletul 
templu al Duhului Sfânt; 

Bucură-te, că ai avut în inima şi cugetul tău pe Hristos Dumnezeu; 

Bucură-te, că ai izbutit să-ți cureţi partea cea dinăuntru a „paharului tău”; 
Bucură-te, lucrător osârdnic al viei lui Hristos; 

Bucură-te, că ai fost luptător îndârjit împotriva diavolilor; 

Bucură-te, că ai stricat cursele cele de multe feluri ale demonilor; 

Bucură-te, că ai fost găsit întocmai ca o comoară în țarină; 

Bucură-te, de Dumnezeu purtătorule părinte Moise! 


Condac 3 

Minunată s-a arătat viața ta cea monahicească, deoarece ai întrecut pe mulţi în vir- 
tuți şi toate faptele cele bune, căci veneau la tine chiar şi sihaștri vestiți pentru a 
cere sfat şi se întorceau toți cu mângâiere sufletească de la tine părinte, care toată 
viaţa ta ai cântat lui Dumnezeu care te-a mântuit: Aliluia! 


Icos 3 

Vestit ai fost în tot Egiptul pentru răutățile tale cele de multe feluri pentru aceea se 
înfricoşau toţi de auzirea numelui tău, însă îndreptându-ţi viaţa, ai ajuns înfri- 
coşător diavolilor, cărora până atunci le-ai fost supus prin faptele tale cele rele, iar 
noi văzând întoarcerea ta, te lăudăm zicând: 

Bucură-te, că din rob al diavolilor ai ajuns mai puternic decât ei; 

Bucură-te, că aceştia fugeau când auzeau de numele tău; 

Bucură-te, că nu puteau suferi nici atunci când rostea cineva numele tău; 

Bucură-te, foc care mistui puterea diavolească; 

Bucură-te, că din rob al patimilor te-ai făcut stăpân peste ele; 

Bucură-te, că trupul tău care era deprins cu mâncăruri alese, l-ai supus la post desă- 
vârşit,; 

Bucură-te, că te-ai asemănat îngerilor prin viețuirea ta; 


Bucură-te, surpătorul ispitelor diavoleşti; 

Bucură-te, stea luminoasă care ai răsărit din bezna nopții păcatelor; 
Bucură-te, soare luminos cu raze în chipul focului; 

Bucură-te, că diavolii nu pot să privească spre tine; 

Bucură-te, povăţuitorul celor neştiutori; 

Bucură-te, de Dumnezeu purtătorule părinte Moise! 


Condac 4 

Schimbarea vieţii tale a mâniat pe demoni, a căror slujitor erai mai înainte, pentru 
aceea au năvălit asupra ta cu ispite de tot felul, dar tu i-ai alungat de la tine ca pe 
nişte neputincioşi, nefăcându-ți nici un rău, pentru aceea noi văzând biruinţele tale, 
cântăm lui Dumnezeu: Aliluia! 


Icos 4 

Nevoindu-te cu osteneli pustnicești, ai luptat până la moarte împotriva ispitelor ce 
veneau asupra ta, dar tu părinte le-ai lepădat de la tine ca pe cea mai vătămătoare 
otravă, pentru aceasta şi cugetul ne îndeamnă să-ţi cântăm aşa: 

Bucură-te, căci ca un foc ai ars pleava ispitelor trupești; 

Bucură-te, că ai fost încercat ca aurul în cuptor; 

Bucură-te, că te-ai arătat biruitor întru toate; 

Bucură-te, că şi ispita desfrânării ai biruit-o; 

Bucură-te, că mult timp te-ai luptat cu ea; 

Bucură-te, că postul şi privegherea ţi-au fost arme nebiruite; 

Bucură-te, căci cu acestea te-ai suit spre ceruri; 

Bucură-te, că multe lacrimi ai vărsat pentru spălarea păcatelor tale; 

Bucură-te, că diavolii se spăimântau de răbdarea ta; 

Bucură-te, că pe pământ ai vieţuit îngerește; 

Bucură-te, că și Hristos Domnul te-a iubit pentru smerenia ta cea multă; 

Bucură-te, că defăimându-te pe tine însuţi ai fost slăvit de Dumnezeu; 

Bucură-te, de Dumnezeu purtătorule părinte Moise! 


Condac 5 

Cine va spune luptele tale împotriva patimilor sau cine se va încumeta să 1sto- 
risească pătimirile tale din partea diavolilor care până la moarte au luptat împotriva 
ta şi se tânguiau cu amar că te-au pierdut din cursele lor, din care te-a scos Hristos 
Dumnezeu, căruia Îi cântăm: Aliluia! 


Icos 5 
Războindu-te patima desfrânării, ai cerut sfatul Sfântului Isidor, stareţul tău care 
te-a îndemnat să te nevoieşti cu mult post şi rugăciune, adăugând şi lucrul mâinilor, 


căci prin osteneală şi postire se alungă demonii cei stricători de suflet, iar tu închi- 
zându-te în chilia ta te osteneai cu aceste trei arme: postul, rugăciunea și oste- 
neala, iar noi lăudăm răvna ta cea multă pentru Hristos, aşa: 

Bucură-te, împlinitorule al poruncii starețului tău; 

Bucură-te, că te-ai făcut ascultător desăvârşit; 

Bucură-te, că ai vestit starețului tău că patima nu slăbeşte; 

Bucură-te, că Sfântul Isidor ţi-a arătat în acea vedenie că mai mulţi sunt cei ce sunt 
cu noi decât cei împotriva noastră; 

Bucură-te, că tu văzând acea vedenie te-ai întărit şi ai continuat mai departe rân- 
duiala ta cea dinainte; 

Bucură-te, că aprinzându-ţi-se trupul ai cerut sfatul altui stareţ iscusit; 

Bucură-te, că acela te-a învăţat să-ţi dezlipeşti mintea de acele patimi cu care te în- 
dulceai; 

Bucură-te, că ai fost povăţuit să priveghezi cu trezvie; 

Bucură-te, că toată noaptea te-ai rugat stând în picioare; 

Bucură-te, că pe lângă obișnuitele osteneli şi altele şi mai grele; 

Bucură-te, că umpleai vasele pustnicilor cu apă pe care o aduceai de departe fără ca 
ei să ştie; 

Bucură-te, că diavolul nesuferind o nevoinţă ca aceasta, te-a lovit în aşa fel încât 
abia după un an ai putut umbla; 


Bucură-te, de Dumnezeu purtătorule părinte Moise! 


Condac 6 

După ce diavolul te-a lovit, ai rămas aproape mort, însă găsindu-te părinții care 
mergeau să aducă apă din acelaşi loc unde mergeai şi tu, te-au luat şi ducându-te la 
chilia ta, unde te-au îngrijit timp de un an, apoi ridicându-te ai putut să mergi, drept 
aceea ai cântat lui Dumnezeu: Aliluia! 


Icos 6 

Văzând stareţul tău ce ai pătimit din pricina luptei tale împotriva vrăjmașului, te-a 
sfătuit să fu cu măsură întru toate, însă tu i-ai spus că nu te vei lăsa până ce nu vor 
înceta nălucirile visurilor, iar el ţi-a spus că de acum înainte nu vei mai avea astfel 
de năluciri, noi văzând unele ca acestea, îţi cântăm așa: 

Bucură-te, că te-ai împărtășit cu Sfintele taine după ce te-ai întărit cu trupul; 
Bucură-te, că ai fost lăsat să pătimești astfel, ca să nu te înalți cu mintea; 

Bucură-te, că Stăpânul te-a scăpat din prăpastia mândriei; 

Bucură-te, slujitor nebiruit al lui Hristos; 

Bucură-te, că ai scăpat de lupul cel înțelegător; 

Bucură-te, căci ca o pasăre ai zburat către ceruri; 

Bucură-te, sfeşnicul cel poleit cu aurul faptelor celor bune; 


Bucură-te, pahar plin de vinul cel dulce al smereniei; 
Bucură-te, vasul cel ales al Stăpânului Hristos; 

Bucură-te, trâmbiţa cea răsunătoare a Împăratului celui Mare; 
Bucură-te, corabia cea ajunsă la limanul veşniciei; 

Bucură-te, cel ce pedepsești pe cei ce fac nelegiuiri; 
Bucură-te, de Dumnezeu purtătorule părinte Moise! 


Condac 7 

Venind la tine un boier împreună cu ai săi, tu ai fugit din chilia ta şi întâlnindu-te 
cu ei te-au întrebat dacă-l cunoşti pe părintele Moise, tu le-ai spus că este un bătrân 
mincinos şi cu viaţă necurată, iar ei ajungând şi spunând cine le-a spus lor acestea, 
iar când au aflat că tu ai fost, au cântat lui Dumnezeu: Aliluia! 


Icos 7 

Porunca starețului tău părinte, ca nimeni să nu mănânce toată Săptămâna mare, tu 
al făcut bine cu fraţii care au venit la tine, dându-le bucate fierte, pentru aceea ai 
fost lăudat de părinți înaintea tuturor, zicând: porunca oamenilor ai călcat-o, iar pe 
a lui Dumnezeu ai săvârşit-o pentru aceasta şi noi îți zicem unele ca acestea: 
Bucură-te, iubitorule de străini; 

Bucură-te, părintele cel milostiv; 

Bucură-te, că făcând milostenii ai fost miluit de Stăpânul; 

Bucură-te, căci ca argintul ai fost curăţat în focul ispitelor; 

Bucură-te, postitorule cel adevărat; 

Bucură-te, că înfrânarea ţi-a fost hrană; 

Bucură-te, că privegherea ţi-a fost drept odihnă; 

Bucură-te, că ai adăpat grădina sufletului cu multe lacrimi; 

Bucură-te, că petrecând în nevoinţă, te-ai învrednicit de darul preoţiei; 

Bucură-te, că fiind gonit de preoți din Sfântul altar pentru a te ispiti, tu te ocărai pe 
sine-ți; 

Bucură-te, că episcopul a spus în auzul tuturor că eşti vrednic cu adevărat; 
Bucură-te, slujitor vrednic al tainelor lui Hristos; 

Bucură-te, de Dumnezeu purtătorule părinte Moise! 


Condac 8 

Apropiindu-se ziua mutării tale de la cele trecătoare la cele veşnice, ai văzut cu 
ochii cei duhovniceşti timpul şi felul în care aveai să-ți sfârşeşti lupta cu trupul, 
pentru aceasta ai cântat lui Dumnezeu: Aliluia! 


Icos 8 


Când le-ai spus fraților să fugă pentru că barbarii vor veni la schit, ei te-au întrebat 
de ce nu fugi şi tu, le-ai spus că de mulţi ani aştepţi această clipă, căci cel ce ridică 
sabia de sabie va muri, au rămas şi ei împreună cu tine care le-ai dat pildă de 
netemere, pentru aceea noi îți cântăm unele ca acestea: 

Bucură-te, părinte cuvios; 

Bucură-te, sfătuitorule cel înţelept; 

Bucură-te, înțelepțitule de Dumnezeu; 

Bucură-te, că te-ai făcut tron al înțelepciunii celei desăvârşite; 

Bucură-te, că ai fost răbdător în toate ispitele; 

Bucură-te, că le-ai biruit fără să fii biruit de ele; 

Bucură-te, că te-ai hrănit toată viaţa cu cele sfinte; 

Bucură-te, că Hristos te-a încununat pentru că ai păzit chipul îngeresc neîntinat; 
Bucură-te, că şi cununa muceniciei din mâna Domnului ai luat; 

Bucură-te, că te-ai învrednicit să locuiești în ceruri; 

Bucură-te, că de la naştere ai împlinit şaptezeci şi cinci de ani și tot atâția ucenici ai 
adunat; 

Bucură-te, că şase dintre ei au luat împreună cu tine cununa muceniciei; 

Bucură-te, de Dumnezeu purtătorule părinte Moise! 


Condac 9 


După plecarea barbarilor, venind fratele acela şi găsindu-vă săvârşiţi din viaţă, a 
văzut șase cununi pogorându-se din cer. Ducându-se a vestit şi pe ceilalți părinți 
ascunşi de teama barbarilor şi venind toţi au îngropat sfintele voastre trupuri, care 
erau slăbite de post, rugăciune şi osteneală şi tânguindu-se au cântat lui Dumne- 
zeu: Aliluia! 


Icos 9 

În zadar ne ostenim noi păcătoşii să cinstim pomenirea ta cu cântări alese, căci nu 
ne pricepem ce grăim fără numai aceste cuvinte de laudă: 

Bucură-te, lauda cuvioşilor; 

Bucură-te, nevoitor neîntrecut; 

Bucură-te, că erai aproape de moarte din pricina ispitelor; 

Bucură-te, că nici atunci nu te-ai lăsat înfricoşat,; 

Bucură-te, că vrând să-ţi încerce smerenia, părinţii te-au numit „arap”; 

Bucură-te, că defăimându-te ei, tu nu te-ai mâhnit; 

Bucură-te, vorbitorule cu îngerii; 

Bucură-te, că acum vezi pe Hristos aievea şi nu în vedenie; 

Bucură-te, măslin roditor de virtuţi mântuitoare; 

Bucură-te, că umblând în haine proaste, ai primit de la Hristos haina care nu se în- 
vechește niciodată; 


Bucură-te, că ai luat îndoită plată de la Hristos Dumnezeu; 
Bucură-te, de Dumnezeu purtătorule părinte Moise! 


Condac 10 

Cine a auzit ca un tâlhar înrăutățit să se facă monah îmbunătăţit? Cu adevărat acea- 
sta este schimbarea dreptei Celui Prea înalt, căci unde vrea Dumnezeu se biruiește 
rânduiala firii; pentru aceasta şi noi cântăm Milostivului nostru Dumnezeu şi Zidi- 
tor: Aliluia! 


Icos 10 

Cu adevărat multe şi necunoscute sunt căile spre mântuire pe care Domnul le-a 
pregătit pentru cei ce vor să se mântuiască, pentru că şi tu părinte Moise ai venit la 
cunoştinţa lui Dumnezeu iar noi cântăreți tăi, zicem unele ca acestea: 

Bucură-te, făcătorule de minuni; 

Bucură-te, că tot în Egipt a făcut Moise văzătorul de Dumnezeu acele minuni înfri- 
coşătoare cu faraon; 

Bucură-te, că tu ai făcut minuni cu cei ce erau în nevoi; 

Bucură-te, strălucirea chipului îngeresc; 

Bucură-te, că şi îngerii s-au spăimântat de luptele tale cu diavolii; 

Bucură-te, că te-ai făcut povăţuitor al monahilor; 

Bucură-te, că ai fost socotit mai mare decât marele Arsenie pentru dragostea ce 
aveai pentru străini; 

Bucură-te, părinte împodobit cu harul Sfântului Duh; 

Bucură-te, că ai biruit pe faraonul cel gândit; 

Bucură-te, că l-ai înecat pe el în marea rugăciunilor tale; 

Bucură-te, că ai avut apărător pe Dumnezeu Atotputernicul; 

Bucură-te, pomul cel încărcat de roadele cele dulci ale ascultării şi supunerii; 
Bucură-te, de Dumnezeu purtătorule părinte Moise! 


Condac 11 

Din ziua întrării în mănăstire şi până în ceasul cel de pe urmă, ai păzit fără ştirbire 
toate poruncile Sfinților părinţi care au fost mai înainte de noi ascultători, lăsându- 
ne nouă pildă de adevărată petrecere monahicească, iar tu părinte păzind toate 
acestea, ai aflat în ceruri plata ostenelilor tale de la Hristos Dumnezeu căruia în 
ceruri Îi cânți: Aliluia! 


Icos 11 

Am auzit părinte de minunată viaţa ta, pe care ai petrecut-o după voia lui Dumne- 
zeu căci ţi-a răsplătit însuţi ostenelile tale cele pricinuitoare de mântuire, dându-ți 
să mănânci din Pomul Vieţii celei veşnice şi să bei din Izvorul cel pururea curgător 


şi răcoritor al Raiului pe care l-ai dobândit cu multe sudori, iar acum părinte nu ne 
uita pe noi cei ce-ţi cântăm acestea: 

Bucură-te, că dragostea ta pentru străini mult ţi-a folosit; 

Bucură-te, că milostenia te-a scăpat de vămile cele din văzduh; 

Bucură-te, că pentru aspra ta vieţuire, acum te desfătezi în loc luminos și fără de 
NICI O supărare; 

Bucură-te, că locuind într-o chilie săracă, ţi-ai făcut palat împărătesc în ceruri; 
Bucură-te, comoară plină de felurite bogății; 

Bucură-te, că mucenicii te-au primit în prea luminoasa lor ceată; 

Bucură-te, că şi cuvioşii se veselesc de venirea ta în mijlocul lor; 

Bucură-te, că sufletul tău se desfătează de cântările care nu vor înceta niciodată; 
Bucură-te, că ţi-ai făcut ucenici întocmai ca o viţă de vie care odrăsleşte lăstarii cei 
roditori ai faptelor bune; 

Bucură-te, căci ne-ai arătat nouă calea spre mântuire; 

Bucură-te, că uşile Raiului s-au deschis înaintea ta; 

Bucură-te, că Heruvimii te-au lăudat pentru biruință; 

Bucură-te, de Dumnezeu purtătorule părinte Moise! 


Condac 12 
Dacă trebuie lăudate faptele cuiva, acela eşti tu părinte Moise, căci ai plinit făgă- 


duințele monahicești pe care le-ai făcut Stăpânului Hristos căci văzându-te atât de 
sârguincios pentru dragostea Sa, te-a luat în Impărăţia cea Cerească şi te-a făcut 
împreună moştenitor cu El căruia toată viaţa ta I-ai cântat aşa: Aliluia! 


Icos 12 

Aflând tâlharii, cărora mai înainte le-ai fost vătaf, că ţi-ai schimbat viaţa şi te-ai 
făcut monah, au lăsat şi ei viaţa lor cea plină de răutăţi şi fărădelegi făcându-se 
monahi îmbunătățiți şi sporind în calea mântuirii, iar noi auzind de o astfel de în- 
toarcere, minunându-ne cântăm așa: 

Bucură-te, stâlpul Ortodoxiei; 

Bucură-te, sprijinul celor slăbiți de patimi şi păcate; 

Bucură-te, cunoscătorule al gândurilor; 

Bucură-te, că Dumnezeu te-a împodobit cu dragoste pentru aproapele; 

Bucură-te, că această virtute nu piere nici în viaţa aceasta, nici în cea viitoare; 
Bucură-te, că bucuros ai primit paharul muceniciei; 

Bucură-te, că acum mijloceşti pentru cei ce se roagă ţie; 

Bucură-te, că ai mare îndrăzneală către Dumnezeu; 

Bucură-te, că nici unul din cei ce veneau la tine nu ieşea nemângâiat; 

Bucură-te, că primind darul preoţiei ai slujit lui Hristos cu toată osârdia; 

Bucură-te, că nu suferi pe cei necredincioşi; 


Bucură-te, de Dumnezeu purtătorule părinte Moise! 


Condac 13 (de 3 ori) 

O, prea cuvioase părinte Moise, cel ce nu ai rămas tăinuit de noi păcătoşii, ci din 
voia lui Dumnezeu am aflat prin câte lupte şi osteneli trebuie să dobândim slava 
cea cerească; deoarece prin aleasa ta viaţă monahicească, prin lacrimile cele multe, 
prin privegheri şi rugăciuni şi prin felurite osteneli ai îmblânzit mânia lui Dumne- 
zeu cea cu dreptate pornită asupra ta şi astfel te-ai făcut cetăţean al Raiului, iar pe 
noi ne învaţă să-l cântăm lui Dumnezeu: Aliluia! 


Apoi se zice iarăşi: 


Icos 1 

Pe cât de rea şi de urâtă înaintea lui Dumnezeu a fost viaţa ta cea dinainte cuvioase, 
pe atât de plăcută și frumoasă a fost petrecerea ta cea monahicească, deoarece nu 
te-a lăsat Domnul să te pierzi în acele răutăţi în care te aflai, pentru aceea noi cre- 
dincioşii îți cântăm aşa: 

Bucură-te, că Dumnezeu din tâlhar te-a făcut slugă credincioasă; 

Bucură-te, că pocăinţa ta a plăcut Domnului; 

Bucură-te, că din slugă a diavolului te-ai făcut rob lui Hristos; 

Bucură-te, că pe cât de multe ucideri ai făcut înainte, pe atât de mulţi ai adus la 
Viaţă din moartea păcatelor; 

Bucură-te, că te-a întors Domnul de pe calea pierzării pe cea a mântuirii; 
Bucură-te, că ai aflat milă de la Domnul şi ai părăsit păcatul; 

Bucură-te, că Dumnezeu a înnoit duhul tău care era stricat de patimi; 

Bucură-te, că a zidit în pieptul tău o inimă curată; 

Bucură-te, că ai fost slobozit din lanţurile fărădelegilor; 

Bucură-te, că acul morţii nu a avut putere multă vreme asupra ta; 

Bucură-te, că Dumnezeu te-a scos din gura iadului care pe mulți a înghițit 
Bucură-te, căci ca o floare veștejită ai revenit la viață prin ploaia milostivirii Celui 
Prea înalt; 

Bucură-te, de Dumnezeu purtătorule părinte Moise! 


Condac 1 

Celui ce a strălucit prin fapte bune vrednice de laudă, să-i cântăm cu osârdie şi cu 
bună cuviinţă căci urcându-se pe treptele virtuţilor, a ajuns la măsura desăvârşirii şi 
războindu-se cu diavolii cei prea înrăutățiţi, i-a biruit, iar noi văzând tăria sufletului 
său, să-i cântăm: Bucură-te, Sfinte prea cuvioase părinte Moise! 


Apoi: 


Rugăciune către Sfântul cuvios Moise, etiopianul 


Sfinte al lui Dumnezeu părinte Moise, sosind ziua pomenirii tale cea de peste an, te 
rugăm să nu treci cu vederea ale noastre netrebnice şi sărace rugăciuni de cerere pe 
care le aducem ție noi robii tăi. Ci ca un părinte milostiv şi iubitor de fii, ascultă-ne 
pe noi în ceasul acesta, când suntem greu încercaţi cu tot felul de ispite, pe care, 
din pricina păcatelor noastre celor grele pe care le-am săvârșit şi care ne-a slăbit 
sufletele, nu le putem răbda şi nici ochii spre cer nu putem să-i ridicăm, co- 
vârşindu-ne sarcina cea grea a păcatelor pe care nu le-am părăsit, mâniind cu 
aceasta pe Dumnezeu care a aşteptat întoarcerea noastră, însă noi am ajuns nesim- 
țitori şi nevrednici de milă. Pentru aceasta alergăm la bunătatea ta părinte, deoarece 
ştim că Domnul nu trece cu vederea ale tale rugăciuni şi cereri. Mijloceşte deci și 
pentru noi părinte să ne mântuim de chinurile cele grozave pregătite pentru cei 
păcătoşi. Așa, părinte Moise, să nu ne lași pe noi în moartea păcatelor, ci scapă-ne 
pe noi din Egiptul patimilor cele stricătoare de suflet, precum Moise văzătorul de 
Dumnezeu pe poporul cel ales din robia lui Faraon şi 1-a adus în ţara făgăduinței, 
aşa şi tu părinte, du-ne în Raiul cel făgăduit de Domnul nostru lisus Hristos, căruia 
fie slava în veci; Amin! 


2 o e 


Petrecând Moise într-o viaţă rea ca aceasta multă vreme, şi-a venit în simţire după 
o întâmplare oarecare. Şi anume, Dumnezeu, milostivindu-Se spre dânsul, l-a 
chemat la pocăință, pentru că El nu voieşte moartea păcătoşilor, ci întoarcerea lor 
spre mântuire. Deci, păcătosul s-a umilit cu inima şi, căindu-se de faptele sale cele 
rele, a lăsat tâlhăritul şi pe tovarăşii săi şi s-a dus în pustie la o mânăstire. EI s-a dat 
în supunere la slujba egumenului şi a fraţilor; dar mai ales la slujba lui Dumnezeu 


şi vărsa multe lacrimi ziua şi noaptea, căindu-se de păcatele sale făcute mai înainte. 
Deci, petrecând toate slujbele care i se porunceau cu osârdie ostenindu-se, s-a făcut 
monah ales. După câtăva vreme, luând o chilie sihăstrească, vieţuia singur întru 
Domnul, curăţindu-şi prin pocăință greşelile făcute mai înainte. 


2 5 e 


Petrecând el în îndreptarea aceasta, au năvălit asupra lui în chilie patru tâlhari, 
neştiind că el este Moise. Fiind el singur, 1-a biruit şi i-a legat şi, luându-i în spate 
ca pe nişte saci umpluţi cu paie, i-a dus în mânăstire la biserică, zicând fraților: 


Părinţii au poruncit să-i 
dezlege şi să-i lase liberi, zicând: "Nouă nu ni se cade să ucidem pe nimeni”. 


Cunoscând tâlharii că este Moise, care mai înainte a fost vătaf de tâlhari, s-au mirat 
de această schimbare a vieţii lui, au prea mărit pe Dumnezeu şi, umilindu-se 
singuri, au venit în frica lui Dumnezeu; deci, pocăindu-se, s-au făcut cu toţii 
monahi iscusiţi. Nu numai dânşii, dar şi alţi tâlhari, auzind de Moise, vătaful lor, că 
s-a pocăit şi s-a făcut monah, s-au lepădat şi ei de tâlhărit şi de toate obiceiurile 
cele rele şi s-au făcut monahi îmbunătăţiți. 


&&& 
Acest nevoitor petrecând în ostenelile pocăinţei, de la început au năvălit asupra lui 
diavolii desfrânării prin gânduri necurate şi prin pofte ispititoare, trăgându-l la 
obiceiul cel dintâi al poftei destrăbălate, după cum singur a spus mai în urmă 
fraților, zicând: 


Mergând în schit la părintele Isidor preotul, i-a spus toate războaiele cele trupeşti. 
Sfântul Isidor a zis către dânsul: "Nu te tulbura, frate, că încă eşti între cei noi 
începători, şi pentru aceea diavolii mai aspru năvălesc asupra ta, căutând în tine 
obiceiul cel mai dinainte. Pentru gonirea lor te povăţuiesc să primeşti postirea cea 
din toate zilele şi înfrânarea în mâncare, ca să nu-ţi saturi pântecele. Că precum 
câinele cel obişnuit a roade oasele lângă măcelărie, nu se duce până nu se 
închide, şi după ce s-a închis, nefiind nimeni care să-i arunce ceva, se duce 
topindu-se de foame, asemenea şi diavolul desfrânării sşade lângă omul care se 
hrăneşte până la saturare. lar dacă vei petrece în post şi în înfrânare, omorându-ţi 
mădularele cele trupeşti, închizându-ţi uşa mâncării prin postire şi nelăsând să 
intre în stomac saturarea, care naşte pofta trupească, atunci diavolul, ca un câine 
gonit de foame, supărându-se, se va duce de la tine”. 


Intrând în chilie, Moise, robul lui Dumnezeu, şi închizându-se, a petrecut în pos- 
tirea cea de toată ziua, mâncând o bucăţică mică de pâine seara, după apusul 
soarelui şi ostenindu-se mult la lucrul mâinilor. El de 50 de ori se scula în fiecare zi 
la rugăciunea pe care o săvârşea în genunchi. Deşi ostenea trupul său cu osteneli şi- 
| ascuţea în postiri, nu înceta într-însul pofta care porneşte spre păcat. Pentru aceea 
a mers iarăşi la părintele Isidor şi i-a zis: 


Iar fericitul Isidor, luându-l, l-a suit pe vârful casei şi i-a zis: "Caută spre apus”. 


Moise, căutând, a văzut o mulţime de diavoli înfricoşaţi, gîlcevindu-se şi gătindu- 
se de război. 


Atunci iarăşi a grăit sfântul: "Caută de priveşte spre răsărit”. 


Privind, a văzut o mulţime de Sfinţi îngeri, purtători de lumină, asemenea pregătiți 
de război. 


Zis-a Sfântul Isidor către Moise: "Cei dinspre apus ridică război asupra sfinţilor 
lui Dumnezeu, iar cei dinspre răsărit se trimit de Domnul spre ajutorul 


neputincioşilor celor buni. Insă vezi că mai mulți sunt aceia ce ne ajută nouă, 
decât aceia ce se scoală asupra noastră”. 


Moise, întărindu-se cu o vedenie ca aceasta şi cu cuvintele stareţului, s-a întors în 
chilia sa, şi iarăşi se îndeletnicea cu postire şi rugăciuni şi cu obişnuitele lui 
osteneli. 


Dar tot nu-l părăsea din război, ci mai ales, aprinzându-se din nălucirile cele din 
visuri, pătimea supărare de la vrăjmaş. Deci, sculându-se, a mers la un alt stareţ 
oarecare, sfânt şi foarte iscusit, şi 1-a zis: 


Starețul a zis: "De vreme ce mintea ta n-ai despărțit-o de acea dulce pătimire, care 
se face în năluciri, pentru aceea pătimeşti aceasta urâtă supărare. Deci, să faci 
ceea ce-ţi voi zice ţie: să stai la priveghere şi încet să te obişnuieşti cu ea; să te 
rogi cu trezire şi te vei izbăvi de acel război”. 


Moise, primind un sfat bun ca acesta de la sfântul povăţuitor cel iscusit, s-a întors 
la chilie şi a început a se deprinde în privegherea cea de toată noaptea. De aceea 


stătea în mijlocul chiliei toată noaptea, neplecându-şi genunchii în rugăciune, ca să 
scape de biruirea cea din vis, ci se ruga stând drept. El a petrecut şase ani într-o 
chinuire de sine ca aceasta, şi nici aşa nu putea să se izbăvească de supărarea 
trupului, care se luptă împotriva duhului - aşa voind Dumnezeu - adică, fiind ispitit 
ca aurul în ulcea, să primească cea mai slăvită cunună a vieţii celei pătimitoare. 


După aceasta, nevoitorul cel viteaz a găsit altă rânduială de viaţa aspră: ieşind 
noaptea din chilia sa, înconjura chiliile cele sihăstreşti ale bătrânilor celor din 
pustie şi luând vasele lor de apă, pe care le găsea deşarte, le aducea apă fără să ştie 
ei. Apa era departe de locurile acelea, căci unii bătrâni îşi aveau chiliile lor ca la 
două stadii departe de apă, iar alții ca la trei, la patru şi mai mult. Şi cum unii nu 
puteau să-şi aducă apa singuri, fiind bătrâni, el umplea în fiecare noapte vasele lor 
cu apa. Astfel ostenindu-se el, şi diavolul nesuferind să-i vadă suferinţa lui, i-a 
făcut - cu voia dumnezeiasca - o răutate în acest fel: într-o noapte, acest fericit 
iubitor de osteneală, plecând la un puț, diavolul I-a lovit foarte tare peste şale cu un 
păr mare, şi a rămas acolo zăcând ca un mort. Făcându-se ziua, monahii au mers la 
puț pentru apă şi au găsit pe Moise zăcând mai mult mort. 


Deci, ducându-se ei, au spus despre aceasta marelui Isidor, părintele schitului, iar 


acesta, mergând cu fraţii, l-a luat şi l-a dus la biserică; deci, Moise, fiind slăbă- 
nogit, a bolit atâta vreme, încât abia după un an s-a întărit cu trupul. 


Părintele Isidor i-a zis: "Frate Moise, încetează de acum a te mai lupta cu diavolii 
mai presus de măsură, căci şi în această vitejie se cade a păzi măsura”. 


Moise, nebiruitul ostaş al lui Hristos, a răspuns: Nu voi înceta de la lupta până 


Atunci Isidor i-a zis: "În numele Domnului nostru lisus Hristos, iată, acum au 
încetat de la tine acele pătimaşe supărări, şi de aici înainte vei petrece în pace. 
Deci, apropie-te cu îndrăzneală şi împărtăşeşte-te cu dumnezeieştile Taine ale 
Trupului şi Sângelui lui Hristos; însă să ştii aceasta, că pentru aceea a fost lăsat 
asupra ta un război trupesc greu ca acesta, ca să nu te lauzi în mintea ta că ai 
biruit patimile cu ale tale postiri şi nevoinţe şi ca să nu pieri, înălțându-te". 


Moise, auzind acestea şi împărtăşindu-se cu dumnezeieştile Taine, s-a dus la chilia 
sa. De aici înainte el a petrecut în pace de războaiele cele de mai înainte, luând 
aminte de sine în liniştita viaţă pustnicească. 


După câteva luni, fiind întrebat de-l mai supără patimile, el a răspuns: 


După nişte ispitiri ca acestea, fericitul Moise a câştigat odihna prin milostivirea lui 
Dumnezeu şi a vieţuit din acea vreme restul vieţii sale fără de patimă şi fără de 
supărare; iar asupra diavolilor a luat de la Dumnezeu putere mare, încât el îi 
defăima pe aceia ca pe nişte muşte. Deci, el s-a umplut de darul Sfântului Duh şi s- 
a făcut cinstit între părinți. 


2 5 e 


Sfântul ajungând vestit pentru viaţa sa îmbunătăţită, a auzit despre dânsul stă- 
pânitorul acestei lături şi a mers la schit, vrând să vadă pe părintele Moise. Despre 
sosirea acestuia i-a spus stareţului, dar cuviosul, sculându-se, a ieşit din chilie, 
vrând să fugă şi să se ascundă într-o baltă cu trestie. 


Atunci l-au întâmpinat slujitorii care erau cu boierul şi l-au întrebat, zicând: "Unde 
este chilia părintelui Moise?" 


lar el a răspuns: VEI este un bătrân nebun şi foarte mincinos şi are viaţă 


Ei, auzind aceasta, s-au mirat şi au trecut alăturea. Când au mers la biserică, 
boierul a zis către clerici: "Eu, auzind de părintele Moise, am venit să mă bine- 
cuvântez de dânsul. Dar ne-a întâmpinat pe noi un monah mergând în Egipt, şi, 
întrebându-l unde petrece părintele Moise, el a zis multe cuvinte de hulă contra lui, 
numindu-l nebun, mincinos şi că ar avea viaţă necurată”. 


Clericii, auzind aceasta, s-au mâhnit şi au zis: "Ce fel era acel stareţ care v-a spus 
vouă cuvinte urâte împotriva sfântului bărbat?" 


Ei au răspuns: "Un bătrân înalt, negru la față şi îmbrăcat în haină proastă”. 


Clericii au zis: "Acela este cu adevărat părintele Moise şi de vreme ce nu a voit să 
fie văzut de voi şi cinstit, de aceea a grăit acele vorbe pentru sine însuşi”. 


Boierul, folosindu-se mult, s-a dus, mulţumind lui Dumnezeu. 


Astfel cuviosul Moise fugea de slava şi cinstea omenească şi de vorbirea cu mirenii 
care veneau la dânsul, precum se scrie în Pateric despre iubirea lui de străini. 

Odată se dăduse porunca tuturor părinților vieţuitori în pustie, zicându-le: "Să 
postiţi toată săptămâna aceasta şi să faceți Paştile". 


Din întâmplare au venit nişte frați străini din Egipt la părintele Moise şi stareţul le- 
a dat să mănânce puţină fiertură. Vecinii lui, văzând fumul, au spus clericilor: 
"Iată, Moise a nesocotit porunca, şi-şi face bucate!" 


lar ei au zis: "Când va veni în sobor, atunci îl voi certa pe el". Insă toţi ştiau 
postirea lui Moise. 


Când a sosit sâmbăta, Moise a venit la biserică, la cântarea cea sobornicească, şi 1- 
au zis părinţii înaintea tuturor: "Părinte Moise, porunca cea omenească ai călcat-o, 
iar pe a lui Dumnezeu ai săvârşit-o". 

Încă şi în viaţa cuviosului Arsenie cel mare, se povesteşte: "Un frate oarecare 
venind de departe în schit, voia să vadă pe cuviosul Arsenie şi, fiind dus la dânsul, 
l-a văzut pe el; dar nu s-a învrednicit a auzi cuvintele aceluia, pentru că stareţul 
şedea şi privea în jos, fără să zică o vorbă. Apoi, ieşind de la dânsul, a rugat pe 


clericul care îl ducea, să-l ducă la părintele Moise, care din tâlhar s-a făcut călugăr. 
Clericul a dus pe acel frate străin la Moise, care i-a primit pe ei bucurându-se; apoi 
i-a odihnit, i-a ospătat şi i-a eliberat, arătându-le multă dragoste. 


Deci, clericul a zis către acel frate străin: "Iată, i-ai văzut pe amândoi, pe părintele 
Arsenie şi pe părintele Moise. Care din ei ţi se pare că este mai bun?" 


Fratele cel străin a zis: "Cel ce ne-a primit pe noi cu dragoste, acela este mai bun!" 


Atunci un stareț din cei plăcuţi lui Dumnezeu, auzind aceasta, s-a rugat lui 
Dumnezeu, zicând: "Doamne, arată-mi mie lucrul acestor părinţi, căci unul fuge de 
oameni pentru numele Tău, iar celălalt îi primeşte pe toți pentru numele Tău; drept 
aceea, care este mai desăvârşit dintr-înşii?" 


Starețul a văzut într-o vedenie două corăbii mari, înotând pe un râu mare; într-una 
era cuviosul Arsenie şi duhul lui Dumnezeu îi îndrepta corabia cu multă linişte; iar 
în cealaltă era cuviosul Moise şi îngerii lui Dumnezeu cu el, îi îndreptau corabia şi 
puneau faguri de miere în gura lui. 


Cuviosul Moise, petrecând mulţi ani în nevoinţele pustniceşti, s-a învrednicit de 
rânduiala preoțească după o descoperire dumnezeiască. Deci, când l-a ridicat 
întâi la treapta preoţiei şi a fost îmbrăcat în stihar, episcopul a grăit către dânsul: 
"Acum părintele Moise este alb cu totul!" 


Moise a zis către episcop: "Stăpâne, oare cele din afară fac pe preot alb, sau cele 
dinăuntru?” Ca şi cum ar fi zis: "Oare îmbrăcămintea dinafară, care acoperă 
trupul, face vrednic pe om de preoţie, sau bunătăţile cele dinăuntru?" 


Episcopul, voind să-l ispitească dacă este cu adevărat rob al lui Hristos şi dacă are 
bunătăţi înăuntru, a zis clericilor: "Când va intra Moise în altar, să-l goniţi; apoi să 
vă duceţi după dânsul, să ascultați ce va grăi". 


Clericii au făcut aceasta şi l-au izgonit din altar, zicându-i: "Arapule, ieşi afară”. 


EI, ieşind şi stând la loc deosebit, se ocăra pe el, zicând: 


Clericii, auzind aceste cuvinte ale lui, au spus episcopului. Episcopul a poruncit să- 
| cheme iar în altar şi l-a hirotonit preot. După aceea, l-a întrebat, zicându-i: 
"Părinte, ce-ai gândit când te-am izgonit şi când te-am chemat iar?" 


Moise a răspuns: 


Episcopul a zis: "Cu adevărat un om ca acesta este vrednic de dumnezeiescul dar; 
pentru că celor smeriţi Dumnezeu le dă har”. 

Acestui părinte 1 s-a făcut şi mai înainte o ispitire ca aceasta. Când era încă între 
noii începători, odată, fiind adunare de fraţi în schit, părinţii au vrut să-i ispitească 
smerenia lui şi l-au defăimat, zicând: "Pentru ce arapul acesta umblă printre noi?" 


EI, auzind aceasta, a tăcut. 


Fraţii, când erau să plece, l-au întrebat, zicându-i: "Părinte Moise, nu te-ai tulburat 
când te-au defăimat părinții?" 


EI le-a răspuns cu cuvintele psalmistului: M-am tulburat şi n-am grăit... 


După primirea rânduielii preoţeşti, cuviosul Moise, petrecând 15 ani şi împlinind 
de la naştere şaptezeci şi cinci de ani, a adunat şaptezeci şi cinci de ucenici şi s-a 
sfârşit muceniceşte într-acest chip: într-una din zile, şezând cu fraţii, a zis: 


Fraţii i-au zis: "Părinte, tu pentru ce nu fugi?" 


EI a zis către dânşii: 


Fraţu au grăit: "Nici noi nu vom fugi, ci vom muri cu tine”. 


EI le-a zis: "Eu n-am nevoie de aceasta, însă fiecare să se păzească pe sine cum 
petrece”. 


Fraţii, sculându-se, au fugit, rămânând dintre ei lângă dânsul numai şapte. După un 
ceas le-a zis: "'Se apropie barbarii". 


Unul din cei şapte fraţi, temându-se, a fugit din chilie într-un loc oarecare. Bar- 
barii, intrând, au tăiat pe părintele şi pe cei şase fraţi care erau cu dânsul. Fratele 
care fugise, şezând în locul lui unde se ascunsese, a văzut cerul deschis şi şapte 
cununi luminoase pogorându-se din cer. După ducerea barbarilor, întorcându-se el 
în chilie, a găsit pe părintele şi pe fraţi tăiaţi, iar trupurile lor zăcând în sânge. După 
aceasta, venind şi ceilalţi fraţi, le-au îngropat trupurile plângând. 


Aşa a fost sfârşitul cuviosului părintelui nostru Moise arapul, care din tâlhar se 
făcuse monah şi care, prin adevărată pocăință, a plăcut desăvârşit lui Dumnezeu. 


Lui nu numai Raiul, dar şi cerul i s-a deschis ca unui mucenic, şi s-a învrednicit de 
cununa slavei, cu ale cărui rugăciuni să ne povăţuiască şi pe noi la adevărata 
pocăință şi iubitorul de oameni Stăpânul Hristos, Dumnezeul nostru, să ne învre- 
dnicească Împărăției cereşti, Căruia împreună cu Tatăl şi cu Sfântul Duh, se 
cuvine cinstea şi slava, acum şi pururea şi în vecii vecilor. Amin. 


(Vieţile Sfinţilor - Cuviosul Moise, arapul) 


